b'\n_START_ARTICLE_\nHACCP\n_START_SECTION_\nZgodovina\n_START_PARAGRAPH_\nHACCP je bil zasnovan leta 1960. Podjetje Pillsbury, NASA in voja\xc5\xa1ki laboratorij ZDA so ga razvili vzporedno z razvijanjem \xc5\xbeivil za ameri\xc5\xa1ki vesoljski program._NEWLINE_Hrana je pri razvoju vesoljskega programa igrala pomembno vlogo, saj je bilo potrebno razviti tako vrsto hrane, ki naj ne bi vsebovala patogenih mikroorganizmov in toksinov. Iz tega razloga so razvili sistem ugotavljanja kriti\xc4\x8dnih kontrolnih to\xc4\x8dk. Leta 1971 je podjetje Phillsbury predstavilo sistem HACCP na ameri\xc5\xa1ki nacionalni konferenci za za\xc5\xa1\xc4\x8dito \xc5\xbeivil. Od takrat je bil HACCP mednarodno priznan kot moderen, preventiven varnostni sistem za \xc5\xbeivila, ki se nenehno razvija.\n_START_SECTION_\nNa\xc4\x8dela HACCP sistema\n_START_PARAGRAPH_\n1. Na\xc4\x8delo: Vodenje analize tveganja. - Ugotovi se potencialne nevarnosti pri posameznih procesih. Nevarnosti so lahko fizikalne, mikrobiolo\xc5\xa1ke ali kemi\xc4\x8dne._NEWLINE_ 2. Na\xc4\x8delo: Ugotovitev kriti\xc4\x8dnih kontrolnih to\xc4\x8dk (KKT). - KKT je to\xc4\x8dka, pri kateri je potrebno vzpostaviti ukrepe za prepre\xc4\x8ditev ali zmanj\xc5\xa1anje tveganja._NEWLINE_ 3. Na\xc4\x8delo: Vzpostavitev kriti\xc4\x8dnih to\xc4\x8dk (KT) za vsako KKT. - KT je maksimalna ali minimalna vrednost, pri kateri je potrebno fizikalno, kemi\xc4\x8dno ali mikrobiolo\xc5\xa1ko tveganje izni\xc4\x8diti ali zmanj\xc5\xa1ati na sprejemljivo raven._NEWLINE_ 4. Na\xc4\x8delo: Vzpostavitev sistema nadziranja, testiranja in opazovanja - monitoring. - Monitoring je nujen za vzpostavitev nadzora za vsako KKT._NEWLINE_ 5. Na\xc4\x8delo: Vzpostavitev korektivnih ukrepov. - Korektivni ukrepi so ukrepi, ki jih je potrebno sprejeti kadar monitoring poka\xc5\xbee odstopanje od dolo\xc4\x8denih KT. Zagotavljajo, da noben tvegan izdelek ne vstopi v prodajo._NEWLINE_ 6. Na\xc4\x8delo: Vzpostavitev evidence postopkov. - Uredi se vsa dokumentacija v skladu s postopki in na\xc4\x8deli, vklju\xc4\x8dno z analizo tveganja, pisnim na\xc4\x8drtom HACCP, evidencami KKT in KT itd._NEWLINE_ 7. Na\xc4\x8delo: Vzpostavitev postopkov za zagotavljanje delovanja HACCP sistema._NEWLINE_Preverjanje zagotavlja, da je na\xc4\x8drt HACCP uspe\xc5\xa1en. Procesi preverjanja lahko vklju\xc4\x8dujejo dejavnosti, kot so pregled na\xc4\x8drtov HACCP, evidence KKT in KT, mikrobnih vzor\xc4\x8denj in analiz. Preverjanje vklju\xc4\x8duje tudi "potrjevanje" - proces iskanja dokazov za to\xc4\x8dnost sistema HACCP (npr. znanstvene dokaze za kriti\xc4\x8dne omejitve).\n_START_SECTION_\nStandardi\n_START_PARAGRAPH_\nSedem HACCP na\xc4\x8del je vklju\xc4\x8denih v mednarodni sistem ISO 22000. Ta standard je popoln sistem vodenja varnosti \xc5\xbeivil, ki vklju\xc4\x8duje programe za varnost \xc5\xbeivil, HACCP in sistem vodenja kakovosti, ki skupaj tvorijo celovito obvladovanje kakovosti v dolo\xc4\x8deni organizaciji.\n_START_SECTION_\nIzvajanje\n_START_PARAGRAPH_\nIzvajanje sistema HACCP vklju\xc4\x8duje spremljanje, preverjanje in potrjevanje vsakodnevnega dela, ki je v skladu z zakonskimi zahtevami v vseh fazah in ves \xc4\x8das.'